stanford-oval/wikipedia huggingface dataset:
Virve (verkko)
Virve-verkon palvelut > Puhepalvelut > Suorakanava

Suorakanavatoiminne (lyh. DMO, engl. direct mode operation) mahdollistaa päätelaitteiden välisen suoran yhteyden ilman tukiasemia eli ilman verkkopalvelua. Suorakanavatoimintoa voidaan käyttää esimerkiksi tilanteissa, joissa yhteys kiinteään verkkoon on menetetty. Suorakanavan kantama on kuitenkin vähäinen, lähinnä toiminta-alueeseen liittyvä, koska käsiradiopuhelinten lähetysteho on vain enintään 3 W ja ajoneuvoradioidenn 25 W. Näin ollen ilman tukiasemaansa VIRVE ei kykene välittämään viestiä poliisipartiolta laitokselle eikä pelastusryhmältä tai pelastusjoukkueelta johtoon.
Tästä johtuen jotkut pelastuslaitokset joillain nykyisistä hyvinvointialueista ovat rakentaneet noin 160 MHz:n taajuusalueelle maakunnan osan kattavia puheradiotoistimia korkeille maakunnallisille paikoille tai keskuskaupunkien ulkopuolella hyvinvointialueen ulkorajan ja keskuskaupungin välille pelastusasemien torneihin analogisia puheradiotoistimia. 160 MHz:n alueella ennen VIRVE-uudistusta oli viranomaisten radioverkkojen taajuuksia.
Virve-verkon palvelut > Datapalvelut > Lyhytsanoma

Lyhytsanomat toimivat samalla tavalla kuten tekstiviestit GSM-verkossa. Lyhytsanomien kohteena voi olla myös ryhmä, jolloin kaikki ryhmän jäsenet toimivat viestin vastaanottajina.
Virve-verkon palvelut > Datapalvelut > Statusviesti

Käyttäjä voi lähettää keskukselle tai toisille käyttäjille ennalta sovituilla statusviesteillä tilansa. Viesti välitetään ilman puheluyhteyden muodostamista. Statusviestejä käytetään myös erilaisiin laiteohjauksiin esimerkiksi paloasemien kuulutuslaitteistojen ja väestönsuojelusireenien kauko-ohjaukseen hätäkeskuksesta.
Virve-verkon palvelut > Datapalvelut > Paikannus

Käyttäjän sijainti voidaan määritellä karkeasti tukiasemien perusteella ja tarkemmin lyhytsanomilla tapahtuvan GPS-paikannuksen avulla. Sijaintia voivat seurata esimerkiksi hätäkeskus tai muut kiinteiden päätelaitteiden (DWS) käyttäjät sekä esimerkiksi kenttäjohtamisjärjestelmien käyttäjät. Useissa päätelaitteissa on sisäänrakennettu GPS-vastaanotin, jonka antama paikannustiedon tarkkuus on 10 metrin luokkaa. Päätelaitteen sisäisen GPS:n tuottamaa tietoa voidaan seurata reaaliaikaisesti.
2000-luvulla on alkanut esiintyä GPS:ään liittyvää radiohäirintää lähinnä siksi, että sen avulla ohjataan hyrräkompassia tarkemmin ja halvemmalla myös täsmäaseiden, kuten liitopommien ja risteilyohjusten lentoratoja.
Virve-verkon palvelut > Datapalvelut > Pakettidata

Virven pakettidatapalvelut otettiin käyttöön vuoden 2001 jälkeen. Pakettidatan siirtonopeus on yhdellä kanavalla 7,2 kbit/s. Yhden kanavan teoreettinen siirtonopeus on 9,0 kbit/s, mutta osa kanavan nopeudesta menee eri ohjaus- ja välitystietojen käsittelyyn.
Viranomaisverkkoja muissa maissa

Ruotsissa TETRAan perustuva viranomaisverkko on nimeltään Rakel, RAdioKommunikation för Effektiv Ledning, mikä tarkoittaa Radioviestintää tehokkaaksi johtamiseksi.
Norjassa vastaavan järjestelmän nimi on Nødnett,  Tanskassa SINE ja Saksassa BOSNET.
Aiheesta muualla

Pelkkä viranomaiskännykkä ei aina riitä – armeijan tyylisiä kenttäpuhelinverkkoja rakennetaan yhä tunnelitiloihin Yle, 2018
Rocío Fernández-Ballesteros

| Rocío Fernández-Ballesteros García> Henkilötiedot |
| --- | --- |
Syntynyt: XXe siècle ja 1950 
Kansalaisuus:  Espanja
Ammatti:  psykologi, psykologian emeritaprofessori
Koulutus ja ura
Instituutti:  Madridin autonominen yliopisto
Oppilaat:  ohjannut yli 25 väitöskirjatyötä (vuosina 1981–2012)
Tutkimusalue:  psykologinen arviointi, ikääntymisen psykologia
Palkinnot:  monia, mm. Aristotele-palkinto (EFPA, 2005)
Aiheesta muualla
Kotisivu
Rocío Fernández-Ballesteros García  on espanjalainen psykologi ja Madridin autonomisen yliopiston psykologian emeritaprofessori. Hän toimi vuosina 1979–2009 psykologian professorina aiheenaan psykologinen kartoitus ja arviointi sekä ikääntymisen psykologia.
Professori Fernández-Ballesterosille myönnettiin Euroopan psykologiliittojen federaation (EFPA) arvostettu Aristotele-palkinto vuonna 2005.
Julkaisuja

Fernández-Ballesteros on kirjoittanut tai toimittanut yksin tai yhdessä työtovereidensa kanssa ainakin 27 kirjaa ja yli 250 tieteellistä artikkelia tai kirjan lukua. Hän on jatkanut aktiivista tutkimus- ja kirjoitustyötään myös emeritaprofessorina. Hänen englanninkielisiä teoksiaan 2000-luvulta ovat esimerkiksi:
Encyclopedia of Psychological Assessment / Edition 1 (2 volumes). London: SAGE Publications Ltd (2003; E-book 2010). ISBN 07-619-5494-5.
GeroPsychology : European perspectives for an aging world. Göttingen: Hogrefe & Huber (2007)
Active aging : the contribution of psychology. Göttingen: Hogrefe & Huber (2008)
Aiheesta muualla

Rocío Fernández-Ballesteros; Universidad Autónoma de Madrid, Madrid (englanniksi) (researchgate.net)
Google Scholar:  Rocio Fernandez-Ballesteros (englanniksi) (scholar.google.com)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Tšekki  Alankomaat 
Henkilöt:  DDB 
Muut:  IdRef
Figuuri

Figuuri voi tarkoittaa seuraavia asioita:
Muoto, hahmo tai kuvio. Kuvataiteessa figuurilla tarkoitetaan ihmishahmoa. Sana figuuri tulee latinan kielestä. Figuuri-sanasta johdettu figuratiivinen taide taas tarkoittaa esittävää taidetta, jossa usein on myös ihmishahmoja.
Figuriini, pieni ja usein ihmisaiheinen patsas
Retoriikassa figuuri kuuluu kielikuviin
Leikkikaluihin liittyen figuuri on nukke tai koriste-esine, joka on tehty muistuttamaan tunnettua henkilöä tai kuvitteellista hahmoa. Usein figuureita valmistetaan elokuva-, televisio- ja sarjakuvahahmoista. Figuurit ovat suosittuja leluja lasten keskuudessa. Niitä käytetään usein myös koriste-esineinä. Tällaisilla figuureilla on myös keräilyarvoa. Esimerkiksi 1970-luvulla valmistettujen alkuperäisten Kiss-figuurien arvo on nykyisin yli 100 euroa.
Ferrari F300

| Ferrari F300 |
| --- | --- |

Talli:   Scuderia Ferrari
Suunnittelija(t):   Rory Byrne
Kuljettajat:   Michael Schumacher  Eddie Irvine
Teknisiä tietoja
Renkaat:  G Goodyear
Polttoaine:  Shell
Runko:  hiilikuitumonokokki
Moottori:  Ferrari 047/B/C 75° V10
Voimansiirto:  Ferrari 7-vaihteinen, puoliautomaattinen vaihteisto
Kilpailuhistoria
Debyytti:  Australian Grand Prix 1998
Kilpailuja:  16
Voittoja:  6
Paalupaikkoja:  3
Nopeimpia kierroksia:  6
MM-pisteitä:  133
Valmistajien maailmanmestaruuksia:  0
Kuljettajien maailmanmestaruuksia:  0
Ferrari F300 oli Rory Byrnen suunnittelema auto, jolla Ferrari-talli kilpaili Formula 1 -kaudella 1998. Sitä ajoivat Michael Schumacher ja Eddie Irvine, jotka molemmat olivat tallissa kolmatta vuotta.
Auto oli kilpailukykyinen ja luotettava, mutta aerodynamiikaltaan heikkotasoinen McLaren MP4/13:een verrattuna. Schumacher taisteli maailmanmestaruudesta aina kilpailun viimeiseen kilpailuun asti, mutta mestaruus meni McLarenin Mika Häkkiselle.
Talli sijoittui valmistajien MM-sarjassa toiseksi ja saavutti 133 MM-pistettä.
Formula 1 -tulokset

(lihavointi tarkoittaa paalupaikkaa)
| Vuosi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Ferrari | Ferrari 047 V10 | G |  | AUS | BRA | ARG | SMR | ESP | MON | CAN | FRA | GBR | AUT | DEU | HUN | BEL | ITA | LUX | JPN | 133 | 2. |
| 1998 | Ferrari | Ferrari 047 V10 | G | Michael Schumacher | Kesk. | 3 | 1 | 2 | 3 | 10 | 1 | 1 | 1 | 3 | 5 | 1 | Kesk. | 1 | 2 | Kesk. | 133 | 2. |
| 1998 | Ferrari | Ferrari 047 V10 | G | Eddie Irvine | 4 | 8 | 3 | 3 | Kesk. | 3 | 3 | 2 | 3 | 4 | 8 | Kesk. | Kesk. | 2 | 4 | 2 | 133 | 2. |
Fentonin reagenssi

Fentonin reagenssi on vetyperoksidia (HOOH) ja pienemmän määrän ferroraudan (Fe2+) suoloja sisältävä happamoitu vesiliuos, jossa Fe2+ toimii katalyyttinä muodostaen vetyperoksidista hyvin reaktiivisia hydroksyyli- ja muita happiradikaaleja. Rautaionien katalysoimia radikaalien muodostusreaktiota kutsutaan Fentonin reaktioiksi.
Reagenssia käytetään mm. puhdistamaan teollisuuden jätevesiä hajottamalla näissä olevia PAH-yhdisteitä, fenoleita, pentakloorifenolia, väriaineita, tuholaismyrkkyjä ja muita orgaanisia yhdisteitä. Reagenssi voidaan yhdistää auringonvaloon tai UV-säteilyyn ns. foto-Fenton-prosessiksi. Muita radikaaleihin pohjautuvia vedenpuhdistusmenetelmiä ovat mm. otsonointi, UV-vetyperoksidikäsittely ja voimakas sähkövirta (elektrolyysi). Suomessa näitä radikaalimenetelmiä ei kuitenkaan käytetty tai ollut suunnitteilla käyttää suurissa jätevedenpuhdistamoilla ainakaan vuonna 2016.
Reagenssin keksi Henry John Horstman Fenton 1876. Hän havaitsi vetyperoksidin ja ferrorautasuolojen muodostavan viinihapon kanssa violetin liuoksen osoittaen siten viinihapon läsnäolon liuoksessa. Nykyään värin tiedetään muodostuvan viinihapon hapettumistuotteiden muodostamasta kompleksista raudan kanssa.
Fentonin reaktioihin liittyy läheisesti Haber-Weiss reaktio, jossa muodostuu myös raudan katalysoimana hydroksyyliradikaaleja.
Reaktio

Reaktioseoksessa monenlaiset reaktiot ovat mahdollisia niiden radikaalimekanismien vuoksi. Klassinen yksinkertaistettu esitystapa reaktiolle on
•OH on reaktiossa muodostunut hydroksyyliradikaali. •OH voi reagoida muiden reaktiossa muodostuneiden radikaalien ohella erilaisten orgaanisten yhdisteiden kanssa niitä hajottaen.
Seoksessa voi tapahtua esimerkiksi myös seuraavanlaisia reaktioita:
Reagenssin valmistus ja reaktionopeus

Reagenssin valmistuksessa käytetään usein rauta(II)sulfaattia (FeSO4). Liuos tehdään happamaksi esimerkiksi rikkihapolla tai etikkahapolla. Liuoksen pH-arvoa voidaan säätää puskuriliuosten avulla reaktionopeuksien tasaamiseksi. Happamat olosuhteet ja suuri määrä Fe2+-ioneita suhteessa vetyperoksidiin nopeuttavat radikaalien muodostusreaktioita. Ilman katalyyttiä vetyperoksidin hajoamisreaktiot ovat verrattain hitaita huolimatta sen epävakaasta O–O sidoksesta.
Biologinen merkitys

Fentonin reaktioita voi tapahtua myös eliöiden kudoksissa. Koska reaktioissa muodostuu happiradikaaleja, on niiden esitetty liittyvän joihinkin sairauksiin kuten syöpiin radikaalien aiheuttamien DNA-vaurioiden kautta. Ihmiskehossa on kuitenkin katalaasi- ja superoksididismutaasientsyymeitä, jotka suojelevat kehoa poistaen rajallisella teholla vastaavasti happiradikaaleihin kuuluvia vetyperoksidia ja superoksidia.
Raudan yliannostuksessa muodostuu Fentonin reaktioiden kautta radikaaleja, jotka aiheuttavat pääasiassa yliannostuksessa havaittavia elinvaurioita. Myös tietyillä hapetusasteilla oleva kupari aiheuttaa Fentonin reaktioiden kaltaisia reaktioita. Kuparin yliannostuksessa ja Wilsonin taudissa (kuparin kertymäsairaus) havaittavat elinvauriot voivat selittyä osin näiden reaktioiden kautta.
Ruskolahottajat käyttävät Fenton-reaktioita selluloosan hajotukseen ja ligniinin muokkaukseen. Fenton-reaktiot haurastuttavat puukuitujen paksut soluseinät hydroksyyliradikaalien avulla.
Craig Ferguson

| Craig Ferguson |
| --- | --- |

Henkilötiedot
Syntynyt: 17. toukokuuta 1962 (ikä 62) Glasgow, Skotlanti
Näyttelijä
Merkittävät roolit:  Nigel Wick (The Drew Carey Show)
Aiheesta muualla
www.thecraigfergusonshow.com
IMDb 
Elonet
Craig Ferguson (s. 17. toukokuuta 1962) on skotlantilais-amerikkalainen talk show -juontaja, stand-up-koomikko, kirjailija ja näyttelijä. Hän juonsi arki-iltaisin CBS-kanavalla The Late Late Show'ta, josta hän on saanut Peabody-palkinnon sekä Emmy-ehdokkuuden.
Ferguson esitti toimistopomo Nigel Wickiä The Drew Carey Show’ssa vuosina 1996–2003. Sarjan aikana hän käsikirjoitti ja näytteli elokuvissa The Big Tease, Saving Grace sekä I'll Be There, jonka hän myös ohjasi. Ferguson korvasi Craig Kilbornin The Late Late Show'n isäntänä vuonna 2005. Ferguson on lisäksi kirjoittanut vuonna 2006 julkaistun romaanin Between the Bridge and the River, joka on ilmestynyt myös suomeksi, sekä vuonna 2009 ilmestyneen muistelmateoksen American on Purpose.
Teoksia

Between the Bridge and the River. Chronicle Books, 2006. ISBN 0811853756, ISBN 0811858197.
American on Purpose: The Improbable Adventures of an Unlikely Patriot. HarperCollins, 2009. ISBN 0061719544.
Riding the Elephant: A Memoir of Altercations, Humiliations, Hallucinations & Observations. Blue Rider Press, 2019. ISBN 9780525533917.
Teoksia > Suomennettuja

Putoamistemppu (Between the Bridge and the River). Suom. Marjamäki, Pekka. Gummerus, 2007. ISBN 978-951-20-7299-6.
Aiheesta muualla

Kuvia tai muita tiedostoja aiheesta Craig Ferguson Wikimedia Commonsissa
The Late Late Show with Craig Ferguson
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  FID  Grammy Awards  MusicBrainz 
Henkilöt:  Trove  Elonet 
Muut:  Europeana  IdRef
Fès

| Fès (Fās) فاس |
| --- | --- |
 Fèsin medinaa
 Fès
 Koordinaatit: 34°2′N, 5°0′W 
Valtio:  Marokko
Hallintoalue:  Fès-Meknès
Prefektuuri:  Fès-Dar-Dbibegh
Väkiluku (2004):  1 079 091
Infobox OKVirheellinen NIMI-arvo: 
Fès (myös Fes, Fez tai Feš, arab. فاس‎, Fās) on Marokon toiseksi suurin kaupunki. Vuonna 2013 siellä oli 1 079 091 asukasta. Fèsissä on kaksi medinaa eli vanhankaupungin aluetta, ja niistä suurempaa, Fès al Balia, pidetään maailman suurimpana autottomana kaupunkialueena. Fès Al Bali on Unescon maailmanperintökohde.
Fès on perustettu 800-luvulla; perustajana pidetään Idris II:ta. Se kukoisti marinidien dynastian aikana, jolloin se oli Marokon pääkaupunki. Siitä tuli myös malikiittisen islaminuskon keskus.
Fèsin talous on edelleen hyvin perinteistä: tekstiilejä, käsiteollisuutta, maataloustuotteiden jalostusta. Fès on antanut nimensä punaiselle tasakattoiselle pyöreälle päähineelle fetsille.
Fès al Bali

Fès al Bali eli Vanha Fès on muurien ympäröimä Fèsin vanha kaupunki. Fès al Bali perustettiin Idrisidien dynastian pääkaupungiksi vuosien 789 ja 808 välisenä aikana. Fès al Balin alue nimettiin Unescon maailmanperintökohteeksi vuonna 1981 nimellä Fèsin medina. Muurien ympäröimään maailmanperintökohteeseen kuuluu mm. Al-Karaouinen yliopisto. Se sai yliopiston aseman vuonna 1963, mutta sen tausta ulottuu 800-luvulla perustettuun moskeijaan, minkä takia sitä virheellisesti pidetään "maailman vanhimpana yliopistona" Fès al Balin autottoman alueen väkiluku on 156 000.
Kirjallisuutta

Geertz, Clifford: Islam Observed, Religious Development in Morocco and Indonesia.  The University of Chicago Press, 1968.  ISBN 0-226-28511-1
Robinson, David: Muslim Societies in African History. Cambridge University Press, 2011 (1. painos 2004). ISBN 978-0-521-53366-9. (englanniksi)
Fiat 128

Fiat 128 1978
Fiat 128 (1969–1985) oli suosittu perheautomalli, jonka edeltäjä oli Fiat 1100 ja seuraaja Fiat Ritmo. 128 oli Vuoden auto vuonna 1969. Fiat 128 edusti Dante Giacosan selkeää ja kulmikasta muotoilua, jota edusti jo isompi ja vanhempi Fiat 124.
Fiat 128 3P
Fiat 128:ssa oli eteen poikittain sijoitettu 4-sylinterinen bensiinikäyttöinen rivimoottori ja etuveto. Rakennetapa oli tullut muotiin Minin suuren menestyksen myötä. 128:n varsinainen uutuus oli kuitenkin eripituiset vetoakselit, ja rakenteen ansiosta moottori ja vaihteisto voitiin sijoittaa vierekkäin. 1975 esitelty versio 3P oli ensimmäinen viistoperäinen monikäyttöauto, joka käytti tätä rakennetapaa. Nykyisin melkein kaikki pikkuautot ovat Fiat 128 3P:n tavalla tehtyjä.
Fiat 128 Panorama
128:n ajettavuutta ja jarruja kehuttiin aikanaan, ja autoa pidettiin muutenkin ”ajajan autona”. Auto kuitenkin ruostui nopeasti, ja ensimmäiset moottorit olivat huonolaatuisia. Suomeen tuotiin aluksi vain kaksiovista mallia 1 116 cm³ moottorilla. Sen SAE-normin mukainen teho on 55 hevosvoimaa. Keskikulutus on 8 litraa/100 km. Huippunopeus on 135 km/t.
Serbia ja Montenegrossa autoon pohjautuvia malleja valmistettiin Yugo- ja Zastava-nimillä. Jugoslavialaisia Zastava-merkkisiä 128-malleja tuotiin Suomeenkin 1970-luvun lopussa, jolloin ihmeteltiin auton edullisuutta italialaiseen versioon verrattuna, mutta Zastavan laatu ei ollut italialaisen 128:n tasoa.
Suomen ajoneuvorekisterissä oli vuoden 1999 lopussa 786 Fiat 128 -autoa.
Aiheesta muualla

Kuvia tai muita tiedostoja aiheesta Fiat 128 Wikimedia Commonsissa
Fiatin automallit
Jenni Vartiainen

| Jenni Vartiainen |
| --- | --- |
 Jenni Vartiainen esiintymässä heinäkuussa 2017
Henkilötiedot
Syntynyt: 20. maaliskuuta 1983 (ikä 41)
Ammatti:  laulaja
Muusikko
Laulukielet:  suomi
Aktiivisena:  2002–
Tyylilajit:  pop
Yhtyeet:  Gimmel (2002–2004)
Levy-yhtiöt:  Warner Music Finland
Aiheesta muualla
www.jennivartiainen.fi
  [ Muokkaa Wikidatassa ] [ ohje ]  
Jenni Mari Vartiainen (s. 20. maaliskuuta 1983 Kuopio) on suomalainen laulaja ja lauluntekijä. Hän tuli tunnetuksi Popstars-televisio-ohjelmassa vuonna 2002 perustetun Gimmel-yhtyeen jäsenenä.
Jenni Vartiainen on julkaissut yhteensä neljä albumia; Ihmisten edessä (2007), Seili (2010), Terra (2013) ja Monologi (2018). Albumeita on myyty yli 300 000 kappaletta. Vartiainen on saanut uransa aikana yhdeksän Emma-palkintoa. Näin ollen Vartiainen on yksi Suomen menestyneimmistä artisteista.
Vartiaisella on musiikkiliiketoimintaan yritys Jenique Oy.
Ura > Gimmel-yhtye julkisuuteen Popstarsin kautta: 2002–2004

Vuoden 2002 keväällä järjestettiin Suomessa Popstars-formaatin mukainen kilpailu, jossa etsittiin suunniteltuun yhtyeeseen sopivia jäseniä. Koelauluihin osallistui 454 nuorta naista. Tuomariston seulan läpäisi 25, ja heistä valittiin lopullinen yhtye. Vartiainen oli yksi jäsenistä nelihenkisenä aloittaneessa, mutta pian trioksi supistuneessa yhtyeessä, joka sai nimekseen Gimmel. Vartiaisen mukaan jäsenten vaikutusmahdollisuudet yhtyeen linjaan olivat vähäiset, mitä hän piti oikeana ratkaisuna. Vartiainen opiskeli yhtyeessä toimimisen ohella psykologiaa avoimessa yliopistossa. Yhtye teki noin kahden vuoden uran aikana kolme albumia. Gimmelin viimeisen konsertin jälkeen Vartiainen ilmoitti lähtevänsä soolouralle.
Ura > Sooloura alkaa menestyksekkäästi: 2007–2009

Vartiaisen ensimmäinen single oli ”Tunnoton” keväällä 2007. Syyskuun alussa 2007 julkaistiin toinen single nimeltään ”Ihmisten edessä”, joka voitti Vuoden biisi -Emman. Laulussa lauletaan ”älä sinä muiden katseista välitä, sillä me ollaan yhdessä"” ja kappaleen musiikkivideo käsittelee sitä, miten hankalaa naisparien on ilmaista rakkauttaan julkisesti – Seta ry palkitsi Vartiaisen ja kappaleen sanoittaneen Teemu Brunilan vuonna 2008 Asiallisen tiedon omena -palkinnollaan. ”Ihmisten edessä” -single toi Vartiaiselle kultalevyn vuonna 2008 ja sitä on myyty yli 14 000 kappaletta.
Muutamaa viikkoa ”Ihmisten edessä” -singlen ilmestymisestä ilmestyi samanniminen esikoisalbumi. Suomen virallisella listalla albumi oli korkeimmillaan sijalla kahdeksan. Levyä myytiin vuoden 2008 aikana platinan verran ja sen kokonaismyynti on yli 51 000 kappaletta. Vartiaisen ensimmäinen soolokiertue alkoi heti levynjulkaisun jälkeen. Vartiaisen esikoisalbumille on myönnetty tuplaplatina-arvo eli yli 60 000 myytyä albumia. Albumi ja sen nimikkokappale saivat Emma-palkinnot. Vartiainen poseerasi ensimmäisenä suomalaisena Cosmopolitan-lehden Suomen-version kannessa joulukuussa 2007.
Ura > Menestys kasvaa Seilillä: 2010–2012

1. helmikuuta 2010 julkaistiin Suomen singlelistan kärjessä debytoinut ja kultalevyn Vartiaiselle tuonut single ”En haluu kuolla tänä yönä” ja 31. maaliskuuta sen albumi Seili, jonka kappaleita sanoittivat Vartiainen itse, Paula Vesala, Mariska ja Teemu Brunila. Albumilta julkaistiin samana vuonna kolme muuta singleä, ”Nettiin” heinäkuussa, ”Missä muruseni on” elokuussa ja ”Duran Duran” joulukuussa. Vartiainen sai kultalevyn myös ”Missä muruseni on” -singlen myynnistä ja kappale oli Suomen singlelistan kärjessä 11 viikkoa vuoden 2011 puolelle. 20 myydyimmän albumin joukkoon lukeutuvaa Seiliä on myyty Suomessa multiplatinan verran, yli 147 000 kappaletta. Vuoden 2011 Emma-gaalassa Vartiainen voitti seitsemän palkintoa: kategorioissa vuoden naissolisti, vuoden live-esiintyjä sekä Seilillä kategorioissa vuoden albumi, vuoden myydyin albumi ja vuoden pop-/rockalbumi sekä kategorioissa vuoden biisi (”En haluu kuolla tänä yönä”) ja vuoden musiikkivideo (”Missä muruseni on”). Toukokuussa Vartiaisen levy-yhtiö ilmoitti, että laulaja julkaisee elokuussa 2011 Seili-albumiin liittyvän DVD:n, jonka Vartiainen kuvasi ja ohjasi yhdessä Jukka Immosen kanssa sekä valokuvakirjan, jonka tekijänä on valokuvaaja Kalle Björklid.
Vartiainen piti Seili-albuminsa päätöskonsertin Suomen Kansallisteatterissa 28. elokuuta 2011 ja jäi samalla pidemmälle tauolle. Konsertti nähtiin myös elokuvateattereissa suorana lähetyksenä 11 paikkakunnalla.
Ura > Terra ja Vain elämää: 2013–2015

Vartiaisen kolmas sooloalbumi Terra julkaistiin 4. lokakuuta 2013. Albumin ensimmäinen single ”Junat ja naiset” ilmestyi 16. elokuuta 2013. Lokakuussa 2013 julkaistiin albumin toinen single, ”Selvästi päihtynyt” ja tammikuussa 2014 puolestaan kolmas, ”Suru on kunniavieras”. Singleistä jälkimmäistä käytettiin keväällä 2014 alkaneen suomalaisen Mustat lesket -draamasarjan tunnuskappaleena. Terra on Vartiaisen mukaan kahden edellisen levyn kanssa muodostanut trilogian.
Alkuperäinen Terra oli myynyt kahden päivän aikana tuplaplatinaa (50 000 kappaletta). Sen takia tehtiin levy, jossa oli kolme uutta singleä ja kolme kitaralla soitettua. Yksi uusista singleistä, oli ”Susta enkelit pitävät huolta” joka julkaistiin vuonna 2013. Vuonna 2015 siitä tehtiin uusintaversio: ”Susta enkelit pitävät huolta 2.0” musiikkivideon kera, joka on samalla Mustat lesket -draamasarjan toisen tuotantokauden tunnuskappale.
Vartiainen oli yksi seitsemästä artistista syksyllä 2014 esitetyllä Vain elämää -televisiosarjan kolmannella tuotantokaudella.
Ura > Uusi alku hiljaiselon jälkeen: 2017–

Jenni Vartiainen julkaisi parin vuoden hiljaiselon jälkeen uuden singlen Turvasana 18. tammikuuta 2017. Hän palasi takaisin keikkalavoille toukokuussa 2017. 5. heinäkuuta 2017 Jenni julkaisi toisen uuden singlensä Se oikea. Vartiainen kiersi kesän festareilla ja syksyllä konserttisaleja.
Jenni Vartiainen oli yksi Vain elämää -sarjan all stars -kauden artisteista syksyllä 2017. Hän hurmasi yleisöä muun muassa versiollaan Cheekin Keinu-kappaleesta.
Jenni Vartiainen julkaisi uuden singlen Väärään suuntaan 1. helmikuuta 2018. Kappaleen Jenni on sanoittanut itse ja säveltänyt yhdessä Jukka Immosen kanssa. Kappaleen ensiesitys elävänä oli parin päivän päästä julkaisusta Emma-gaalassa. Biisiä mainostetaan erokappaleena ja Vartiainen on kertonut sen olevan uransa henkilökohtaisin, jonka hän on ikinä kirjoittanut. 8. kesäkuuta 2018 Vartiainen julkaisi uuden singlen Voulez-vous.
Vartiaisen uusi albumi Monologi julkaistiin 7. syyskuuta 2018.
Syksyllä 2022 Jenni Vartiainen teki yhteiskiertueen Kaija Koon, Paula Vesalan ja Ellinooran kanssa, jonka jälkeen hän viettänyt vain normaalia perhe-elämää New Yorkissa. Vartiainen tekee loppuvuodesta 2023 paluun esiintymislavoille ja julkaisi marraskuussa kappaleen "Lanka".
Ura > Muu julkisuus

Maaliskuussa 2008 Vartiainen oli kansikuvassa Cosmopolitan-lehden Meksikon-painoksessa. Vartiainen näytteli nunnaa Sturm und Drang -yhtyeen musiikkivideolla Rising Son. Vartiainen on mukana yhtenä henkilönä Anu ja Anthony Ubaudin kirjoittamassa, Cozy Publishingin vuonna 2017 julkaisemassa kirjassa Suuria unelmia.